เรื่องร้องเรียน (ต้นไม้,ความสะอาด,ท่อระบายน้ำ,ถนน,น้ำท่วม,คลอง) วันที่ 2023-01-16 07:06:54 — แขวงจตุจักร เขตจตุจักร จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660001802

ขอความช่วยเหลือให้ดำเนินการขุดลอกท่อระบายน้ำและตัดต้นกำจัดไม้วัชพืช บริเวณชุมชนที่ตั้งอยู่ในพื้นที่ช่วงถนนเส้นวิภาวดีที่เริ่มจากมหาวิทยาลัยเกษตรศาสตร์จนไปถึงเมเจอร์ ซีนีเพล็กซ์ รัชโยธิน เขตจตุจักร กรุงเทพมหานคร เนื่องจากผู้ร้องแจ้งว่าเมื่อวันที่ 15 มกราคม 2566 ผู้ร้องได้เดินทางผ่านถนนบริเวณเส้นทางดังกล่าวในส่วนที่เป็นถนนเลียบคลอง เช่น เส้นวิภาวดี 42 ,44 ,46 , 48 ผู้ร้องได้พบเห็นต้นไม้ เช่น ต้นโพธิ์และวัชพืชเจริญเติบโตตามซอยบริเวณริมลำคลอง และได้พบเห็นว่ามีการทิ้งจำพวกขยะและเศษวัสดุอุปกรณ์ก่อสร้างลงไปในท่อระบายน้ำ ทำให้ท่อระบายน้ำบริเวณในแต่ละซอยในแต่ละชุมชนเต็มไปด้วยเศษขยะและน้ำในท่อมีสีดำมีหนูด้วย ส่งผลให้น้ำในท่อระบายน้ำไม่ระบาย ประสบปัญหามานานมากแล้ว จึงประสงค์ให้หน่วยงานที่เกี่ยวข้องช่วยเหลือให้ดำเนินการขุดลอกท่อระบายน้ำและตัดต้นไม้ กำจัดไม้วัชพืชในแต่ละหมู่บ้านที่ตั้งอยู่ระหว่างเส้นทางดังกล่าว เช่น มงคลนิเวศน์ที่อยู่ในหมู่บ้านบุญสูง แต่ซอยมงคลนิเวศน์และพหลจะมีขยะในท่อระบายน้ำจำนวนมากกว่าพื้นที่อื่นๆ เพราะละแวกนั้นเป็นร้านอาหารและอุตสาหกรรม โรงเรียน อพาร์ทเม้นท์ โรงแรม เป็นต้น ซึ่งประสงค์ให้หน่วยงานมีการดำเนินการช่วยเหลืออย่างเร่งด่วนที่สุด เพื่อบรรเทาความเดือดร้อนของผู้ร้องและประชาชนในพื้นที่ต่อไป
หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก

ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111 #1555 #citydata